62023CO0488_INF
Unionin tuomioistuimen määräys (yhdeksäs jaosto) 12.1.2024[Naniowski] (
i
)
(Asia C‑488/23)
Ennakkoratkaisupyyntö – Unionin tuomioistuimen työjärjestyksen 99 artikla – Vastaus, joka on selvästi johdettavissa oikeuskäytännöstä – Kuluttajasopimusten kohtuuttomat ehdot – Direktiivi 93/13/ETY – 6 artiklan 1 kohta ja 7 artiklan 1 kohta – Ulkomaanvaluuttaan sidottu kiinnelainasopimus – Sopimuksen kokonaisuudessaan pätemättömäksi toteamisen vaikutukset – Maksettuja pääomia vastaavan edun oikeudellinen mukauttaminen
Kuluttajansuoja – Kuluttajasopimusten kohtuuttomat ehdot – Direktiivi 93/13 – Ehdon kohtuuttomuuden toteaminen – Ulottuvuus – Kiinnelainasopimus – Sopimus, joka ei voi olla olemassa kohtuuttomien ehtojen poistamisen jälkeen – Sopimuksen pätemättömyys – Kansallista oikeuskäytäntöä, jonka mukaan luottolaitoksella on oikeus vaatia kuluttajalta hyvitys, joka on suurempi kuin sopimuksen täyttämisen nojalla luovutetun pääoman ja viivästyskorkojen maksamisen perusteella suoritettava määrä, ei voida hyväksyä
(Neuvoston direktiivin 93/13 6 artiklan 1 kohta ja 7 artiklan 1 kohta)
(ks. 23–25 kohta ja määräysosa)
Määräysosa
Kuluttajasopimusten kohtuuttomista ehdoista 5.4.1993 annetun neuvoston direktiivin 93/13/ETY 6 artiklan 1 kohtaa ja 7 artiklan 1 kohtaa
on tulkittava siten, että
tilanteessa, jossa luottolaitoksen kuluttajan kanssa tekemä kiinnelainasopimus on todettu kokonaan pätemättömäksi sillä perusteella, että sopimukseen sisältyi kohtuuttomia ehtoja, joita ilman kyseinen sopimus ei voi pysyä voimassa, ne ovat esteenä sellaiselle oikeuskäytännössä omaksutulle jäsenvaltion oikeuden tulkinnalle, jonka mukaan kyseisellä laitoksella on oikeus vaatia kyseiseltä kuluttajalta kyseisen sopimuksen täyttämisen nojalla luovutetun pääoman ja maksukehotuksesta alkaen kertyneiden lakisääteisten viivästyskorkojen maksamisen perusteella suoritettavan määrän lisäksi hyvitystä, joka muodostuu kyseistä pääomaa vastaavan suorituksen oikeudellisesta mukauttamisesta, tilanteessa, jossa kyseisen rahayksikön ostovoima on muuttunut olennaisesti sen jälkeen, kun kyseinen pääoma on maksettu kyseiselle kuluttajalle.
(
i
)	Tämän asian nimi on kuvitteellinen nimi. Se ei vastaa asian minkään asianosaisen todellista nimeä.